stanford-oval/wikipedia huggingface dataset:
ל'אנבריס

| --- | --- |

ל'אנבריס לחופי ל'ין פדרן
 מדינה:  הממלכה המאוחדת הממלכה המאוחדת
 אומה:  ויילס ויילס
 מחוז:  גוויניד'
 אוכלוסייה:  ‏
  ‑ בכפר:  2,007 (2021)
 קואורדינטות:  53°07′15″N 4°07′43″W﻿ / ﻿53.120833333333°N 4.1286111111111°W﻿ / 53.120833333333; -4.1286111111111 
 אזור זמן:  UTC
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים ל'אנבריס(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים ל'אנבריס(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסיל'אנבריס(למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסיל'אנבריס  he tabBackground:;tabBorder:#aaa;defaultTab:0;
ל'אנבריס (בוולשית: Llanberis ‏האזנהקובץ:LL-Q9309 (cym)-Jason.nlw-Llanberis.wav‏Ⓘ‏) הוא כפר וקהילה בגווינד', צפון מערב ויילס, על הגדה הדרומית של האגם ל'ין פדרן ולמרגלות הר סנודון.
ל'אנבריס הוא מרכז תיירותי בעיקר בתחומי פעילויות פנאי וטיול בסנודוניה, כולל הליכה, טיפוס הרים ואופני הרים, כמו גם ספורט ימי כגון צלילה. שמה של ל'אנבריס הוא חיבור של המילה ל'אן (Llan), שמשמעותה מקום קדוש (לרוב במשמעות של אתר תפילה וקהילה מסביב), עם שמו של סנט פריס, קדוש וולשי מוקדם. קהילת ל'אנבריס כוללת גם את הכפר הסמוך נאנט פריס והאוכלוסיית שלה בשנת 2021 הייתה 2,023 תושבים.
אטרקציות מקומיות

מקומות בעלי עניין בכפר ובקרבתו כוללים את רכבת הר סנודון, מוזיאון הלווחה הלאומי, רכבת אגם ל'אנבריס, והפארק הלאומי סנודוניה הסמוך. סיורים בתחנת הכוח זמינים גם ממרכז מבקרים שנבנה במיוחד. הכפר הוא נקודת מוצא נפוצה למספר שבילי עלייה לפסגת הר סנודון לאורך שביל Llanberis. למרות שזהו המסלול הארוך ביותר, זוהי העלייה הפחות מאומצת, בעיקר הודות לקו של רכבת הר סנודון, מה שהופך אותו למסלול הפופולרי ביותר המעפיל להר סנודון.
טירת דולבאדרן שנבנתה על ידי הנסיך הוולשי ל'ואלין הגדול בתחילת המאה ה-13, ממוקמת בבסיס מעבר ל'אנבריס סמוך לכפר. במאה ה-18 וה-19 היא הייתה יעד פופולרי עבור ציירים המתעניינים בנופים נשגבים וציוריים, כעת היא בבעלות Cadw, מנוהלת כאטרקציה תיירותית ומוגנת כבניין רשום דרגה א'.
תחבורה

שירותי אוטובוס לל'אנבריס מסופקים על ידי אוטובוסי אריווה ויילס וחברת גווינוור. הכפר שימש בעבר על ידי תחנת הרכבת ל'אנבריס על קו מסועף של רכבת קרנארבונשייר. שירותי הנוסעים פסקו ב-1932; ורכבות המשא המשיכו עד לסגירה ב-1964. כיום עוברות בל'אנבריס רכבות המורשת רכבת הר סנודון ורכבת אגם ל'אנבריס, אך הן משמשות בעיקר כאטרקציות תיירותיות ולא כקישורי תחבורה מקומיים.
אתרים נבחרים

מוזיאון הלווחה הלאומי
כנסיית סנט פדרן
רכבת אגם ל'אנבריס
מחצבת דינורוויג
טירת דולבדארן
הערות שוליים

↑  Lewis, Tim (11 באפריל 2009). "Things to do this Easter". WalesOnline. {{cite news}}:  (עזרה)
↑  Barnes, David (2005). "Caernarfonshire: Eifionydd; Llŷn; Arfon". The Companion Guide to Wales. Companion Guides. pp. 279–315. ISBN 978-1-900639-43-9.
↑  "Snowdonia National Park website".
↑  "Bus timetables". Gwynedd County Council. נבדק ב-18 באוגוסט 2018. {{cite web}}:  (עזרה)
| --- | --- |
בקרת זהויות :  NLI: 987007559668605171  GND: 3015218-5  LCCN: n79030230  MusicBrainz: 9dad84dd-021f-4ac8-aac3-9d193cde4e54  VIAF: 3655171732615409080004   WorldCat (עם VIAF): 3655171732615409080004
יהלומים (סרט, 1975)

| --- | --- |

כרזת הסרט
 בימוי:  מנחם גולן, דייוויד פולסן
 הופק בידי:  יורם גלובוס, מנחם גולן
 תסריט:  מנחם גולן
 עריכה:  דב הניג
 שחקנים ראשיים:   רוברט שו ריצ'רד ראונדטרי שלי וינטרס ברברה הרשי
 מוזיקה:  רוי באד
 צילום:  אדם גרינברג
 מדינה:  ארצות הברית ארצות הברית ישראל ישראל
 חברה מפיצה:  Embassy Pictures
 הקרנת בכורה:  22 באוקטובר 1975
 משך הקרנה:  120 דקות
 שפת הסרט:  אנגלית
 סוגה:  סרט שוד 
 תקציב:  10,000,000 ‏$
 הכנסות:  285,000 צופים בישראל
 דף הסרט ב־IMDb
 
יהלומים (באנגלית: Diamonds) הוא סרט פשע ישראלי-אמריקאי משנת 1975 בבימויו של מנחם גולן, עם רוברט שו, ריצ'רד ראונדטרי, ברברה הרשי (בשם ברברה סיגל - Seagull) ושלי וינטרס בתפקידים הראשיים.
העלילה היא על שוד מתוחכם בבורסת היהלומים ברמת גן בה מאוכסנים יהלומים בשווי של 100 מיליון דולר.
הצילומים נערכו בלונדון, תל אביב, רמת גן וירושלים.
תקציר העלילה

צ'ארלס הודג'סון (רוברט שו) הוא סוחר יהלומים אמיד מלונדון. הוא מתחרה בהיאבקות עם אחיו התאום ארל (רוברט שו בתפקיד כפול) שמתגאה כל הזמן בבניית חדרי כספות שאין אפשרות לחדור לתוכן. שיא הצלחתו של ארל, היא בניית חדר הכספות בבורסת היהלומים הישראלית ברמת גן שאותה לא יוכל לפרוץ אפילו השודד המתוחכם ביותר. צ'ארלס מחליט ללמד את אחיו לקח. הוא מגייס את ארצ'י (ריצ'רד ראונדטרי), שזה עתה השתחרר מהכלא ומשכנע אותו להצטרף אליו יחד עם חברתו סאלי (ברברה הרשי).
מהרגע שהשלושה נוחתים בנתב"ג הם במעקב של מפקח המשטרה משה בן דוד (שייקה אופיר), עוזרו גבי (גדי יגיל) והשוטרת ציפי (יונה אליאן). בנתב"ג הם נפגשים בתיירת היהודיה האלמנה זלדה שפירו (שלי וינטרס) שהגיעה לישראל כדי למצוא חתן.
השלושה מתפצלים, צ'ארלס נשאר בתל אביב וארצ'י וסאלי עוברים לבית לחם, שם הם "מתכננים" ביחד עם מדריך התיירים מוסטפא (יוסף שילוח) שוד של תכשיטי המדונה בכנסיית המולד) כדי למקד את המעקב אחריהם ולאפשר לצ'ארלס פעולה חופשית ברמת גן.
ברמת גן נפגש צ'ארלס עם עמיתו סוחר היהלומים זלצבורג (יהודה אפרוני) שללא כוונה מגלה לו פרטים רבים על סדרי האבטחה. הקומבינציה של חדר הכספות משתנה מדי פעם ורק מר רבינוביץ (יוסי גרבר) מעודכן בה. עבריין נוסף, מומו (בומבה צור) חוטף את בנו של רבינוביץ (חן פלוטקין) וצ'ארלס מאיים על רבינוביץ כי ימסור לו את קומבינציה חדר הכספות אחרת יאונה רע לבנו. אשתו של רבינוביץ (נעמי גרינבאום) מודאגת מאוד ורבינוביץ לא עומד בלחץ.
צ'ארלס מצליח לעקוף את מערכת האזעקה ומגיע עד לחדר הכספות. בינתיים עוקבים השוטרים משה וגבי אחרי צ'ארלס וסאלי שמצליחים להימלט מחופשים ובעזרת מסוק להגיע ליד בית בורסת היהלומים ברמת גן. מוסטפא נתפס ונחקר על ידי השוטרים ומגלה להם לאחר איומים על הפסקת עבודתו, את התכנית. משה וגבי ממהרים לבורסה ברמת גן אבל השומר במקום (אריה מוסקונה) אומר להם שאין כל בעיה...
ארצ'י מצליח בעזרת ציוד מתוחכם לעקוף את הרצפה במבואה של חדר הכספות הקשורה לאזעקה, לפתוח את חדר הכספות ולפוצץ את כל הכספות חוץ מהכספת של צ'ארלס. אלפי יהלומים נשפכים לרצפה אך צ'ארלס שרצה רק להראות לאחיו כי גבר עליו, לא מעוניין בהם. ארצ'י כועס אך אין לו ברירה. בדרך חזרה נופלים יהלומים מכיסו על הרצפה ומפעילים את האזעקה.
מתחיל מרדף בתוך בניין הבורסה. צ'ארלס וארצ'י מצליחים להגיע לגג ולהיחלץ משם בעזרת המסוק.
לבסוף הם עוזבים את הארץ ביחד עם זלדה שלא הצליחה למצוא חתן. צ'ארלס נותן לארצ'י 100,000 דולר ותורם לבורסה 50.000 דולר "לשיפור תנאי הבטיחות"...
צוות השחקנים

| שם השחקן/ית | שם הדמות | הערות |
| --- | --- | --- |
| רוברט שו | צ'ארלס/ארל הודג'סון | תפקיד כפול |
| ריצ'רד ראונדטרי | ארצ'י | עבריין |
| ברברה הרשי | סאלי | חברה של ארצ'י |
| שלי וינטרס | זלדה שפירו | תיירת יהודייה |
| שייקה אופיר | משה בן דוד | קצין משטרה |
| גדי יגיל | גבי | בלש משטרה |
| יוסף שילוח | מוסטפא | מדריך תיירים |
| יהודה אפרוני | זלצבורג | יהלומן |
| יוסי גרבר | רבינוביץ | עובד בבורסה |
| יונה אליאן | ציפי | שוטרת |
| בומבה צור | מומו (שלמה) | עבריין |
| נעמי גרינבאום | גב' רבינוביץ | אשתו של רבינוביץ |
| חן פלוטקין | דני רבינוביץ | בנו של רבינוביץ |
כבוד (סרט)

| --- | --- |
כרזת הסרט
כרזת הסרט
 בימוי:  חיים בוזגלו
 הופק בידי:  משה אדרי, לאון אדרי,יניב חממה, חיים בוזגלו, פול סימון
 תסריט:  חיים בוזגלו, איתן בלום
 עריכה:  זוהר סלע
 שחקנים ראשיים:  זאב רווח עמוס לביא שמיל בן ארי חיים זנאתי
 מוזיקה:  שושן
 צילום:  יורם מילוא
 מדינה:  ישראל ישראל
 חברה מפיצה:  יונייטד קינג
 הקרנת בכורה:  2010
 משך הקרנה:  138 דקות
 שפת הסרט:  עברית צרפתית
 סוגה:  סרט פשע 
 דף הסרט ב־IMDb
 
כבוד הוא סרט פשע ישראלי שיצא לאקרנים ב-2010 בבימויו של חיים בוזגלו, עם זאב רווח, עמוס לביא, שמיל בן ארי וחיים זנאתי בתפקידים הראשיים.
העלילה היא על שתי משפחות פשע ישראליות בסגון סרטי המאפיה האמריקאים. עולם שלם של "משפחות", "קודים", "סולחות", כבוד וחלוקת "טריטוריות".
ב-2011 הופקה סדרת הטלוויזיה המבוססת על הסרט בשם "הכבוד של מרציאנו", גם היא בבימויו של חיים בוזגלו ובה השתתפו רוב שחקני הסרט.
תקציר העלילה

משפחות מרציאנו וברדוגו הן משפחות פשע ישראליות ממוצא מרוקאי. יש ביניהן מאבקי שליטה בעיקר על בתי קזינו באירופה. המשטרה בראשות קצין המשטרה נפתלי (אורי אברהמי) המכונה "שטרודל" (רמז לקצין המשטרה אפרים ארליך "קרמשניט") מנסה להילחם בהן וקוצר הצלחה חלקית.
לאון מרציאנו (זאב רווח) הוא ראש משפחת הפשע מרציאנו אותה הוא מנהל עם בניו דניאל (חיים זנאתי), ססי (רפי אמזלג) והיועץ שלו מישל (ז'יל בן דוד). הוא מקפיד על משמעת וסדר במשפחת בעיקר בקידוש של ערב שבת בו יושבים כולם עם שומרי ראש שעומדים בשני הצדדים, ומחכים לקבל חתיכה מהחלה אותה בוצע הבוס לאחר שהוא מקדש על היין.
באותו זמן מתנהל קידוש גם אצל משפחת ברדוגו, משפחת פשע שבראשה עמוס ברדוגו (עמוס לביא) ואחיו הרצל (שמיל בן ארי). הרצל נמצא כעת במאסר ועמוס נעזר באח מוסף, מיכאל (אייל רוזלס). עמוס נשוי לריימונד (אוולין הגואל) אך בוגד בה עם נערת הליוי ורוניקה (מרינה שויף).
לאון נראה חביב כלפי חוץ אך קשוח וחסר מצפון. כאשר הוא מארח על היאכטה שלו "ידיד" ותיק (אהרון איפלה) הוא מזכיר לו ביצוע רצח לפני 40 שנה ודוקר אותו למוות. בתו רונית (מורן אטיאס) מתאהבת בחשאי בלולו (אריק משעלי) שעובד עם משפחת ברדוגו. הוא נחטף ודחפור דורס אותו למוות. דניאל מביא את רונית אחותו לצפות בגופתו כדי שלא "תחטא" שוב. את בנו ססי מדיח לאון מתפקידו לאחר שהסתבך בעסקת סמים ללא רשותו.
על עניין של שליטה בקזינו בסרביה מתחוללת מלחמה בין שתי המשפחות. מירו מרציאנו (לירון לבו) הוא היחיד מהמרציאנים שלא נגרר לפשע. הוא כעת סרן בצנחנים וחותר להפסיק את המלחמה. גבי ברדוגו (נטלי עטיה) היא עורכת דין והיחידה מהמשפחה שלא נגררה לפשע. מירו נפגש עם גבי ומשכנע אותה לפעול למען סולחה.
מירו וגבי מצליחים לשכנע את משפחותיהם לערוך סולחה. הסולחה נערכת בים המלח בתיווכו של עורך דין (ששי גז).
השקט נמשך זמן קצר, הרצל משתחרר מהכלא, שירלי מרציאנו (מיטל פארן) נרצחת וגם מוטי ברדוגו (ירון לוי סבג) בנו של הרצל. דניז מרציאנו (ריטה שוקרון) מתה מהתקף לב. לאון המיואש יוצא לטייל לבד ונרצח על ידי אקדוחן על אופנוע בשליחות ברדוגו.
צוות השחקנים

| שם השחקן/ית | שם הדמות | הערות |
| --- | --- | --- |
| זאב רווח | לאון מרציאנו |  |
| עמוס לביא | עמוס ברדוגו |  |
| אוולין הגואל | ריימונד ברדוגו | אשתו של עמוס |
| שמיל בן ארי | הרצל ברדוגו |  |
| רפי אמזלג | ססי מרציאנו |  |
| חיים זנאתי | דניאל מרציאנו |  |
| אייל רוזלס | מיכאל ברדוגו |  |
| לירון לבו | מירו מרציאנו |  |
| ריטה שוקרון | דניז מרציאנו | אשתו של לאון |
| אלברט אילוז | יעקב מרציאנו |  |
| נטלי עטייה | גבי מרציאנו |  |
| מורן אטיאס | רונית מרציאנו |  |
| נטלי עטייה | גבי ברדוגו |  |
| איצ'ו אביטל | פחימה |  |
| מרינה שויף | ורוניקה | נערת ליווי |
| ריימונד אמסלם | פרלה מרציאנו | אשתו של דניאל |
| מיטל פארן | שירלי מרציאנו |  |
| ירון לוי סבג | מוטי ברדוגו | בנו של הרצל |
| ז'יל בן דוד | מישל |  |
| אורי אברהמי | נפתלי "שטרודל" | קצין משטרה |
| אריק משעלי | לולו | חבר של רונית |
| אלון דהן |  | שומר ראש |
| גדי רבינוביץ |  | שומר ראש |
| אהרון איפלה | נרצח על היאכטה |  |
| ששי גז | בתפקיד עצמו |  |
| זבולון מושיאשווילי |  | רוצח שכיר |
| רינן חיים | שומר ראש |  |
קולה (משקה)

| --- | --- |

כוס קולה עם קוביות קרח
 מוצא:  ארצות הברית 
 מועד הכנה ראשוני:  1886 
 צבע:  חום כהה 
 
קולה הוא משקה קל מוגז המכיל קפאין וקרמל. המשקה מקבל את צבעו החום כהה וטעמו המתוק מקרמל אף שצבעו לעיתים מועשר בצבע מאכל קרמל. המשקה מקבל את טעמו גם מרכיבים נוספים, שכוללים תערובות של וניל, קינמון ופירות הדר.
המשקה נקרא על שם אגוז הקולה, שבעבר היה מרכיב חיוני במשקה כמקור לקפאין, בנוסף לעלי הקוקה כחומרי טעם. כיום מייצרים גם משקאות קולה נטולי קפאין או עם תוספות חומרי טעם וריח המדמים פירות. את משקה הקולה ממתיקים בדרך כלל באמצעות סירופ תירס, אך לעיתים גם על ידי סוכר או ממתיק מלאכותי.
משקה הקולה מהווה כ-26% משוק המשקאות. בישראל נמכרים בשנה מעל ל-200 מיליון ליטר קולה (בסכום של כ-850 מיליון שקל), כאשר מוצרי הדיאט מהווים כחצי מתוכו.
מותגי קולה

יש כיום מותגים רבים של קולה והעיקריים שביניהם מוכרים בשמות קוקה-קולה, פפסי קולה, RC קולה ומותגים מקומיים שונים. למותג ג'ולט קולה יש חובבים רבים בגלל אחוז הקפאין הגבוה המצוי בה (200 מ"ג לליטר בהשוואה ל-110 עד 130 מ"ג לליטר בפפסי וקוקה-קולה ול-320 מ"ג לליטר במשקה האנרגיה רדבול). למשקה הקולה הגרמני אפרי-קולה היה אחוז קפאין גבוה עד שהמוצר הושק מחדש בנוסחה חדשה בשנת 1999. אינקה קולה הוא משקה שמשווק במדינות רבות על ידי חברת קוקה-קולה והוא משקה הקולה העיקרי בחלק ממדינות דרום אמריקה. טוקולה וטרופיקולה הם המותגים הנמכרים בקובה וטרופיקולה נמכרת גם באיטליה. קיים גם מתכון "קוד פתוח" לקולה שנקרא OpenCola. על פי מתכון זה, כמות הסוכר הנדרשת להכנת תמצית הטעם הוא מעט יותר מקילו אחד לכל ליטר מים, והתמצית בהמשך מדוללת ביחס של 5:1 עם מי סודה.
בשנת 2002 הושק בצרפת מותג חדש בשם מכה קולה, על ידי טאופיק מטלוטי, שכוון ללקוחות מוסלמים עם הסיסמה "חשוב כמו מוסלמי, שתה כמו מוסלמי". ההשראה למשקה הגיעה ממותג הקולה האיראני זמזם קולה. המשקה הגיע לבריטניה בשנת 2003. חלק מהרווחים מופנים לפלסטינים ולצדקה. משקה דומה עם מטרה דומה, קיבלה קולה, הושק בשנת 2003 בבריטניה. קולה טורקה - מותג טורקי, וצלאל קולה הם מותגי קולה פופולריים בקרב המוסלמים בגרמניה.
מותגי קולה > מותגים צפון אמריקאיים

חברת קוקה-קולה:
קוקה-קולה
דיאט קוקה-קולה
קוקה-קולה זירו
קוקה-קולה בלק
Thums Up המשקה המוביל בהודו
פפסיקו:
פפסי
דיאט פפסי
פפסי מקס
פפסי ואן
RC קולה
RC FREE
וירג'ין קולה
מותגי קולה > מותגים דרום אמריקאיים

אינקה קולה (פרו)
טוקולה (קובה)
מותגי קולה > מותגים אירופאיים

אפרי-קולה (גרמניה)
סינלקו קולה (גרמניה)
ריבר קולה (גרמניה)
קופולה (צ'כיה, סלובקיה)
פולו קוקטה (פולין)
קובה קולה (שוודיה)
מותגי קולה > מותגים מזרח תיכוניים

מכה קולה (מותג צרפתי במקור, מיוצר גם בדובאי)
אשי מאשי קולה (איראן)
זאם זאם קולה (איראן)
ערב קולה (מצרים)
מותגי קולה > מותגים מזרח תיכוניים > ישראל

סופר דרינק
קריסטל קולה
22 קולה
גרין קולה
קולה שופרסל
היבטים בריאותיים

צריכת משקאות קולה נקשרה לבעיות רפואיות שונות במחקרים רפואיים רבים. מחקר שנערך ב-2007 מצא קשר בין צריכת משקאות קולה, הן אלו המכילים סוכר והן אלו המכילים ממתיקים מלאכותיים, לבין סיכון מוגבר לפתח אי-ספיקת כליות כרונית. המחקר שיער כי הימצאות חומצה זרחתית במשקה עשויה להיות אחד מגורמי הסיכון. מחקר נוסף שנערך ב-2005 בארצות הברית ציין כי משקאות מוגזים, לרבות קולה, מהווים חלק גדול מהתזונה האמריקנית וכי נצפו שיעורים גבוהים יותר של השמנת יתר חולנית בקרב אלו שהרבו לצרוך אותם. צריכה מרובה של משקאות קולה מקושרת עם צריכה נמוכה יותר של מאכלים ומשקאות המכילים סידן, מגנזיום, ויטמין C, ויטמין B2 וויטמין A.
היבט בריאותי נוסף שעורר מחלוקת הוא השימוש בקפאין, סם ממריץ שעלול לגרום לתלות גופנית ולפגיעה באיכות השינה, לצורך הכנת המשקה. כמו כן, נצפה קשר בין צריכת משקאות קולה להתפתחות אוסטאופורוזיס אצל נשים מבוגרות, כאשר הקפאין מהווה גורם משמעותי בכך.
כמו כן, משקאות קולה רבים (במיוחד אלו תוצרת ארצות הברית) משתמשים בסירופ תירס עתיר פרוקטוז (אנ') כחומר ממתיק, במקום בסוכר לבן "רגיל". תזונאים מזהירים מפני צריכת סירופ תירס עקב היותו מעורר השמנת יתר וסכרת מסוג 2 בצורה גבוהה יותר מאשר סוכר לבן.
הערות שוליים

↑  מירב קריסטל, אלו משקאות הישראלים קונים פחות?, באתר ynet, 30 באפריל 2014
↑  מירב קריסטל, תחרות בקולה: שוופס עם 50% פחות סוכר, באתר ynet, 30 באפריל 2014
↑  מירב קריסטל, גרין קולה: וילי פוד תמכור קולה דיאט עם סטיביה, באתר ynet, 1 באפריל 2014
↑  Tina M. Saldana, Olga Basso, Rebecca Darden, Dale P. Sandler, Carbonated Beverages and Chronic Kidney Disease, Epidemiology (Cambridge, Mass.) 18, 2007-7, עמ' 501–506 doi: 10.1097/EDE.0b013e3180646338
↑  Preliminary Data Suggest That Soda And Sweet Drinks Are The Main Source Of Calories In American Diet, ScienceDaily (באנגלית)
↑  Liquid Candy: How Soft Drinks are Harming Americans' Health, Center for Science in the Public Interest
↑  Frances O’Callaghan, Olav Muurlink, Natasha Reid, Effects of caffeine on sleep quality and daytime functioning, Risk Management and Healthcare Policy 11, 2018-12-07, עמ' 263–271 doi: 10.2147/RMHP.S156404
↑  Caffeine Content, web.archive.org, ‏2014-07-23
↑  Katherine L Tucker, Kyoko Morita, Ning Qiao, Marian T Hannan, L Adrienne Cupples, Douglas P Kiel, Colas, but not other carbonated beverages, are associated with low bone mineral density in older women: The Framingham Osteoporosis Study2, The American Journal of Clinical Nutrition 84, 2006-10-01, עמ' 936–942 doi: 10.1093/ajcn/84.4.936
↑  Single food ingredient the cause of obesity ? New study has industry up in arms, web.archive.org, ‏2008-05-08
| --- | --- |
בקרת זהויות :  NLI: 987007563685505171  LCCN: sh94001699  NKC: ph121718 
מגוון משקאות קולה
המשכנע בע"מ

| --- | --- |
כרזת הסרט
כרזת הסרט
 בימוי:  יחיאל נאמן
 הופק בידי:  יוסף אבישר, אבי פרבשטיין
 תסריט:  ראובן בר יותם, אני נדיבי
 עריכה:  טובה דרורי
 שחקנים ראשיים:  ראובן בר יותם גבי אלדור 
 מוזיקה:  אילן מוכיח
 צילום:  גדי דנציג, יחיאל נאמן
 מדינה:  ישראל ישראל
 הקרנת בכורה:  1973
 משך הקרנה:  100 דקות
 שפת הסרט:  עברית
 דף הסרט ב־IMDb
המשכנע בע"מ הוא סרט פשע ישראלי מסוגת סרט בורקס משנת 1973 בבימויו של יחיאל נאמן, עם ראובן בר יותם וגבי אלדור בתפקידים הראשיים.
את המוזיקה לסרט כתב אילן מוכיח. בסרט משתתפת הזמרת מרסדס אדרי שמבצעת בסרט שני שירים ללחן של חיים אלגרנטי ולמילים של דודו ברק - "את שהלכת" ו"ערפל".
בסרט משחקת שדרנית הרדיו עוגניה שמחוני בתור עוזרת בית ממוצא מרוקאי עם מבטא מרוקאי.
תקציר עלילה

מוריס אפללו (ראובן בר יותם) הוא עבריין ממוצא מרוקאי העובד למען "בוס" בגביית חובות אבודים, גביית דמי חסות ופתרון סכסוכים באמצעי "שכנוע" מיוחדים. יש לו פנקס אדום ובו רשומות כל המטלות לכל יום. הוא נוסע במכונית פאר אדומה עם עוזרו ונהגו טוני (ג'ון ג'אפרי).
הם מגיעים לשוק הכרמל ומוריס מתקבל בכבוד ומקבל מהמוכרים ירקות, בשר ומוצרים שונים ללא תשלום. מי שמסרב לשלם דמי חסות מקבל מכות.
את האוכל הוא מביא לאמו (שושנה דואר) שמברכת את מזלה שיש לה בן דואג כזה.
מוריס משרת במילואים. המפקד שלו הוא רב-סרן יהושע פסחזון (יאיר רובין) אתו עבר ביחד כמה מלחמות. יהושע מחבב אותו אך מזהיר אותו מדרכו העבריינית.
אביו של יהושע (יהודה פוקס) הוא בעל חברת מזגנים גדולה שנמצא בצרות. עבריינים שחזרו מגרמניה הקימו חברה מתחרה והמכירות שלו ירדו והבנק מסרב לתת לו אשראי. יהושע אומר לו שיש לו מישהו שיוכל לפתור את הבעיה. הוא מזמין את מוריס למסיבה בביתם שם הוא נפגש עם אורחים-בעיקר אשכנזים-ואחד מהם (דורי בן זאב) מספר בדיחה שהוא לא מבין. יהושע מציג בפניו את אחותו היפה שולה (גבי אלדור) שמיד מוצאת חן בעיניו והוא מתחיל לחזר אחריה.
מוריס מסדר את העניינים עם המתחרים והבנק ומר פסחזון זוכה במכרז לאספקת מזגנים. היחסים בין מוריס לשולה מתהדקים והוא מזמין אותה לחפלה בביתו שם היא מתכבדת במאכלים מרוקניים ושומעת מוזיקה מרוקאית ורוקדת עם אחותו הזמרת מרסדס.
הבוס כועס על מוריס שעובד באופן עצמאי מדי. בהוראתו הורגים את הכלב שלו ותוקפים באכזריות את מרסדס. שולה מודיעה למשפחתה כי ברצונה להתחתן עם מוריס. מר פסחזון מעדיף שתתחתן עם החבר שלה דני שמתאים לה יותר. הוא ויהושע מסבירים לה על הבדלי התרבויות וכי מוריס יכלא אותה בבית עם הילדים ויבלה בלילות עם נשים אחרות ושעל הטובה שעשה למשפחה, עליה שילמו לו בעין יפה. היא משתכנעת לבסוף ומנתקת את קשריה עם מוריס.
על השוק משתלטים עבריינים צרפתיים והסוחרים כבר לא מכבדים את מוריס ונותנים לו ירקות רקובים ודגים מסריחים.
מוריס המושפל מחליט לעזוב את הארץ ומודיע זאת לבוס ומעביר את תפקידו לטוני. עוזרת הבית ז'ורז'ט (עוגניה שמחוני) מגיעה למוריס ומגלה לו כי יהושע פסחזון ואביו הם שלחצו על שולה לנתק את היחסים אתו. מוריס מגיע לבית פסחזון ומטיח בפני יהושע ואביו מה הוא באמת חושב עליהם.
מר פסחזון מארגן טיסה לפריז לו, לשולה ולדני. לפני היציאה היא מאזינה לשיחת טלפון ומתברר לה שמוריס לא לקח כסף עבור הטובה שעשה להם וכי כעת הבוס שלו ואביה הגיעו להסכם.
בשדה התעופה לפני שהם עולים למטוס, היא מתקשרת למוריס ומודיעה שהיא מגיעה אליו. הם רצים ברחוב אחד מול השנייה ומתחבקים וברגע זה צולף עליו טוני שנמצא על גג והורג אותו בזרועותיה של שולה.
צוות השחקנים

| שם השחקן/ית | שם הדמות | הערות |
| --- | --- | --- |
| ראובן בר יותם | מוריס אפללו |  |
| ג'ו ג'אפרי | טוני | עוזר של מוריס |
| יהודה פוקס | מר פסחזון |  |
| גבי אלדור | שולה פסחזון |  |
| יאיר רובין | יהושע פסחזון |  |
| שושנה דואר | גב' אפללו | מנהל בנק |
| עוגניה שמחוני | ז'ורז'ט | עוזרת בבית פסחזון |
| ראובן אדיב | הבוס | הבוס של מוריס (נראה רק בגבו) |
| מרסדס אדרי | מרסדס אפללו | אחותו של מוריס |
| דורי בן זאב |  | אורח במסיבה |
הערות שוליים

↑  סיפורה של מרסדס אדרי באתר "דודיפדיה" של דודי פטימר
כיפה אדומה (סרט)

| --- | --- |
כרזת הסרט
כרזת הסרט
 בימוי:  ארנון צדוק
 הופק בידי:  דורון ערן, עמית ערן, משה אדרי, לאון אדרי
 תסריט:  ערן בן יעקב
 עריכה:  מתן ברקוביץ
 שחקנים ראשיים:  אביב אלוש דניאל גל
 מוזיקה:  ישראל ברייט
 צילום:  דניאל קדם
 מדינה:  ישראל ישראל
 הקרנת בכורה:  2014
 משך הקרנה:  94 דקות
 שפת הסרט:  עברית, רוסית
 סוגה:  סרט מתח 
 דף הסרט ב־IMDb
 
כיפה אדומה הוא סרט פשע ישראלי משנת 2014 בבימויו של ארנון צדוק, לפי תסריט של ערן בן יעקב, עם אביב אלוש ודניאל גל בתפקידים הראשיים.
התסריט נכתב כאנלוגיה לסיפור כיפה אדומה שהפך למונח בשפת העבריינים - רצח מתוכנן שמתכנן מזמין הרצח, באמתלה של הזמנה חברית.
תקציר העלילה

אבוטבול (אביב אלוש) הוא עבריין סמים שעובד ב"מאפיה המרוקאית" בפיקודו של ויקטור (יונתן צ'רצ'י). הוא נתפס בעסקת סמים גדולה באירופה ומרצה מאסר של שש שנים בבית כלא במולדובה. בכלא הוא מתיידד עם העבריין הגיאורגי פפשוילי (סשה אגרונוב) שמגן עליו.
לאחר שחרורו הוא נפגש עם ויקטור שמורה לו לחסל את ראש המאפיה הרוסית מקסימוב (סלבה ביברגל) ובזאת לכפר על הנזק שנגרם לוויקטור בעסקת הסמים ברוסיה.
קטיה (דניאל גל) היא נערה שעלתה מרוסיה בגיל שבע עם סבתה (לודמילה חן) ואביה (אלכסיי שטוקין). סבתה הייתה נוהגת להרדים אותה בסיפור כיפה אדומה ואביה הוא עובד כושל בקבוצת המאפיה הרוסית של מקסימוב.
אבוטבול מציע לאבא של קטיה לחסל את מקסימוב תמורת סכום גדול והוא מסכים אך עד מהרה הוא מחוסל ביחד עם הסבתא בפקודת מקסימוב. כעת נשארה קטיה לבד, אנשי מקסימוב מאיימים עליה ואחד מהם מנסה לאנוס אותה אך אבוטבול מגיע בזמן הנכון ומחסל אותו. כעת קטיה תלויה באבוטבול - הוא "הזאב" והיא "כיפה אדומה" התמימה כביכול.
הוא מציע לה לחסל את מקסימוב והיא מסכימה. הוא מביא אותה למקום מחבוא ביער שם שומרים עליה עוזריו שמשון (קובי מרציאנו) ומנצור (משה אשכנזי). אבוטבול מתחיל להתאהב בקטיה. הוא מאמן אותה במטווח אבל לבסוף מחליט שתחסל את מקסימוב על ידי הרעלה.
מקסימוב חוגג יום הולדת ומחפש נשים כדי לשכב אתם. אבוטבול מלביש את קטיה בבגדים אדומים כמו כיפה אדומה ומורח על אצבעותיה לק ציפורניים מורעל.
מקסימוב מקבל אותה בהתלהבות והיא שורטת אותו בציפוניה המורעלות. הוא מתמוטט ומת והיא מצליחה לברוח.
כעת מתמנה פפשוילי לראש המאפיה הרוסית ומכריז של שביתת נשק עם ויקטור והמאפיה המרוקאית. ויקטור מרוצה אך אינו יודע שאבוטבול ופפשוילי רקמו קומבינה כדי לחסלו. פפשוילי דורש לחסל את קטיה כי היא רוסיה שפגעה בכבוד הרוסי.
אבוטבול מביא את קטיה להתייחד ביער ועליהם משגיחים שמשון ומנצור. למקום מגיע ויקטור ומבקש לבצע את ההסכם. הוא מופרע על ידי פפשוילי ואנשיו שפותחים עליו באש ומחסלים אותו ואת אנשיו. כעת הוא נותן לאבוטבול הוראה לחסל את קטיה. אבוטבול וקטיה פותחים באש ומחסלים אותו ואת אנשיו. קטיה מבינה כי הכל היה מתוכנן וכי אבוטבול סידר לה כאן "כיפה אדומה". אבוטבול מודה אך אומר כי התאהב בה וברגע האחרון החליט להשאיר אותה בחיים. הוא מנסה לחבק אותה אך היא יורה בו ונמלטת מהמקום.
צוות השחקנים

| שם השחקן/ית | שם הדמות | הערות |
| --- | --- | --- |
| אביב אלוש | אבוטבול | "הזאב" |
| דניאל גל | קטיה | "כיפה אדומה" |
| יונתן צ'רצ'י | ויקטור | ראש המאפיה המרוקאית |
| קובי מאור | שמשון | עבריין |
| משה אשכנזי | מנצור | עבריין |
| סלבה ביברגל | מקסימוב | ראש המאפיה הרוסית |
| יבגני אורלוב | לאוניד | עבריין |
| סשה אגרונוב | פפשוילי | עבריין |
| לודמילה חן | סבתא |  |
| אלכסיי שטוקין | אבא של קטיה |  |
| אוליביה קרטאבי | קטיה בילדותה |  |
לחיות או למות באנטבה

| --- | --- |
עטיפת התקליטור
עטיפת התקליטור
 בימוי:  אייל בורס
 הופק בידי:  אייל בורס
 תסריט:  אייל בורס
 עריכה:  טל ברוג
 מוזיקה:  הילית רוזנטל
 צילום:  אמנון חורי
 מדינה:  ישראל ישראל
 הקרנת בכורה:  2012
 משך הקרנה:  52 דקות
 שפת הסרט:  עברית אנגלית צרפתית
 סוגה:  סרט תיעודי 
 דף הסרט ב־IMDb
 
לחיות או למות באנטבה הוא סרט תיעודי ישראלי משנת 2012 בכתיבה, הפקה ובימוי של אייל בורס.
הסרט מתמקד בטרגדיה האישית של משפחות החטופים שנהרגו ושסיפורם לא פורסם עד אותה עת. רבים מכירים את יוני נתניהו, דורה בלוך וסורין הרשקו אבל מעטים שמעו על שלושת החללים מבין בני הערובה - ז'אן ז'אק מימוני, פסקו כהן ואידה בורוכוביץ'.
הסרט דובר עברית, אנגלית וצרפתית ובמרכזו יונתן חייט אחיינו של ז'אן ז'אק מימוני, המספר על הסבל שעברו בני משפחתו ובעיקר סבו וסבתו. חייט גם מקריין בסרט.
לאב רוברט מימוני נמסר שבנו מת מהתקף אסתמה עד שחזה בגופת בנו מנוקבת הכדורים והתפרץ בזעם במקום. אמיר עופר שפרץ לאולם בני הערובה, הרג מחבל וז'אן ז'אק שלא התכופף בזמן, נהרג מאש כוחותינו.
מטרת הסרט היא לא לבקר את המבצע שנחשב להצלחה כבירה אלא להעיר שבצד שמחת הניצחון היו גם משפחות שחוו טרגדיה קשה ובהן משפחות שלושת החללים האלמונים האלה.
בסרט קטעי חדשות תיעודיים וצילומים של אנשים פרטיים בעת קבלת הפנים לבני הערובה עם הנחיתה בישראל.
הקרנת הבכורה הייתה במסגרת פסטיבל הקולנוע היהודי ירושלים ושידור הבכורה בערוץ 1. הסרט הוקרן בפסטיבל הקולנוע הישראלי של פריס, פסטיבל הקולנוע היהודי של טורונטו, פסטיבל הקולנוע היהודי של אוסטרליה ועוד.